
ΠΡΟΟΙΜΙΟ – ΕΙΣΗΓΗΤΙΚΗ ΕΚΘΕΣΗ ΤΕΚΜΗΡΙΩΣΗΣ
Η επιλογή και ο καθορισμός των εισοδηματικών κριτηρίων της Δομής βασίζεται στην απόλυτη εναρμόνιση με τα πλέον πρόσφατα επίσημα στοιχεία της Ελληνικής Στατιστικής Αρχής (ΕΛΣΤΑΤ) για τον κίνδυνο φτώχειας.
 
Ως βάση αναφοράς ορίζεται το επίσημο εθνικό κατώφλι σχετικής φτώχειας για το μονοπρόσωπο νοικοκυριό, το οποίο ανέρχεται σε 7.020 € ετησίως. Η Δομή υιοθετεί αυτούσια τα όρια αυτά ανά τύπο νοικοκυριού, προκειμένου να στρέψει τους διαθέσιμους πόρους αποκλειστικά στον πληθυσμό που διαβιεί αποδεδειγμένα κάτω από το εθνικό επίπεδο φτώχειας, λειτουργώντας ως άμεσο δίχτυ κοινωνικής προστασίας.
 
Για την ένταξη και κατάταξη των αιτούντων, θεσπίζεται ενιαίο σύστημα αξιολόγησης το οποίο βασίζεται σε τρεις (3) άξονες: 
Οικονομικά Κριτήρια 
Περιουσιακά Κριτήρια  
Κοινωνικά Κριτήρια 

ΚΕΦΑΛΑΙΟ Α΄: ΟΙΚΟΝΟΜΙΚΑ ΚΡΙΤΗΡΙΑ & ΕΙΣΟΔΗΜΑΤΙΚΑ ΟΡΙΑ
1. Ορισμός και Έλεγχος Εισοδήματος
Ως ετήσιο εισόδημα του νοικοκυριού νοείται το Φορολογητέο Εισόδημα  όλων των μελών, όπως αποτυπώνεται στην Πράξη Διοικητικού Προσδιορισμού Φόρου (Εκκαθαριστικό Σημείωμα) του τελευταίου φορολογικού έτους.

2. Ρητές Εξαιρέσεις Εισοδημάτων
Κατά τον υπολογισμό του εισοδήματος εξαιρούνται ρητά και δεν προσμετρώνται τα κάτωθι κοινωνικά βοηθήματα: 
· Τα πάσης φύσεως προνοιακά επιδόματα αναπηρίας (ΟΠΕΚΑ ή ασφαλιστικών φορέων). 
· Το Επίδομα Παιδιού (Α21). 
· Το Ελάχιστο Εγγυημένο Εισόδημα. 
· Το Επίδομα Στέγασης (Ενοικίου).
 3. Ανώτατα Εισοδηματικά Όρια ανά Σύνθεση Νοικοκυριού (Βάσει ΕΛΣΤΑΤ / ΟΟΣΑ)
Το βασικό εισοδηματικό όριο για το μονοπρόσωπο νοικοκυριό ορίζεται στα 7.020 €. Για πολυπρόσωπα νοικοκυριά, εφαρμόζεται η κλίμακα ισοδυναμίας του ΟΟΣΑ με τους εξής συντελεστές στάθμισης:


· 1,0 για τον αιτούντα. 
· 0,5 για κάθε επιπλέον μέλος ηλικίας 14 ετών και άνω (σύζυγοι, τέκνα 14-18 ετών, καθώς και άγαμα προστατευόμενα τέκνα έως 24 ετών που σπουδάζουν ή είναι εγγεγραμμένα στη ΔΥΠΑ). 
· 0,3 για κάθε εξαρτώμενο τέκνο ηλικίας έως 13 ετών. 
Πίνακας Ορίων ΕΛΣΤΑΤ: 
· Μονοπρόσωπο Νοικοκυριό (1 ενήλικας): Έως 7.020 € 
· Ζευγάρι (2 ενήλικες): Έως 10.530 € (7.020 € x 1,5) 
· Μονογονεϊκή Οικογένεια (1 ενήλικας + 1 παιδί <14 ετών): Έως 9.126 € (7.020 € x 1,3) 
· Μονογονεϊκή Οικογένεια (1 ενήλικας + 1 παιδί ≥14 ή φοιτητής έως 24 ετών): Έως 10.530 € (7.020 € x 1,5) 
· Οικογένεια με 2 ενήλικες και 1 παιδί <14 ετών: Έως 12.636 € (7.020 € x 1,8) 
· Οικογένεια με 2 ενήλικες και 1 παιδί ≥14 ή φοιτητής έως 24 ετών: Έως 14.040 € (7.020 € x 2,0) 
· Οικογένεια με 2 ενήλικες και 2 παιδιά <14 ετών: Έως 14.742 € (7.020 € x 2,1) 
(Για κάθε επιπλέον μέλος ≥14 ετών το όριο αυξάνεται κατά 3.510 €, ενώ για μέλος <14 ετών κατά 2.106 €). 

ΚΕΦΑΛΑΙΟ Β΄: ΠΕΡΙΟΥΣΙΑΚΑ ΚΡΙΤΗΡΙΑ
Για να είναι επιλέξιμο το νοικοκυριό, πρέπει σωρευτικά να πληροί τις εξής προϋποθέσεις: 
1. Ακίνητη Περιουσία: Η συνολική φορολογητέα αξία της ακίνητης περιουσίας του νοικοκυριού (βάσει εντύπου Ε9/ΕΝΦΙΑ) δεν μπορεί να υπερβαίνει το ποσό των 120.000 € για το μονοπρόσωπο νοικοκυριό. Το όριο αυτό προσαυξάνεται κατά 15.000 € για κάθε επιπλέον μέλος του νοικοκυριού, με ανώτατο συνολικό όριο (ταβάνι) τις 180.000 €. 
2. Κινητή Περιουσία (Οχήματα): Η κατοχή επιβατικών αυτοκινήτων ιδιωτικής χρήσης (Ι.Χ.) άνω των 2.000 κυβικών εκατοστών (κ.εκ.) ή οχημάτων που υπάγονται σε φόρο πολυτελείας αποτελεί κριτήριο αποκλεισμού, εκτός εάν πρόκειται για όχημα ειδικά διαμορφωμένο για τη μετακίνηση ατόμου με αναπηρία (ΑμεΑ). 



ΚΕΦΑΛΑΙΟ Γ΄: ΚΟΙΝΩΝΙΚΑ ΚΡΙΤΗΡΙΑ (ΣΥΣΤΗΜΑ ΜΟΡΙΟΔΟΤΗΣΗΣ)
Εφόσον οι αιτούντες πληρούν τα οικονομικά και περιουσιακά κριτήρια, κατατάσσονται σε πίνακα προτεραιότητας βάσει των κοινωνικών μορίων που συγκεντρώνουν: 
1. Στεγαστική Κατάσταση / Κατάσταση Διαβίωσης
	· Έλλειψη στέγης (πιστοποιημένη από κοινωνική υπηρεσία ή φιλοξενία σε δομή αστέγων): 50 μόρια 

	· Διαμονή σε ενοικιαζόμενη κατοικία ή ύπαρξη στεγαστικού δανείου πρώτης κατοικίας: 20 μόρια 

	· Δωρεάν παραχώρηση κατοικίας / Φιλοξενία από συγγενείς: 10 μόρια 


2. 
	Οικογενειακή Κατάσταση

	· Μονογονεϊκή οικογένεια (επιμέλεια τέκνων σε έναν γονέα): 25 μόρια 

	· Πολυτεκνική / Τριτεκνική οικογένεια: 20 μόρια 

	· Κάθε εξαρτώμενο τέκνο ηλικίας έως 13 ετών: 5 μόρια ανά τέκνο 

	· Κάθε εξαρτώμενο τέκνο ηλικίας 14 έως 18 ετών: 7 μόρια ανά τέκνο 

	· Κάθε προστατευόμενο τέκνο έως 24 ετών που σπουδάζει (εκτός του τόπου μόνιμης κατοικίας): 10 μόρια ανά τέκνο 

	. Κατάσταση Απασχόλησης

	· Μακροχρόνια ανεργία αιτούντος (άνω των 12 μηνών, με βεβαίωση ΔΥΠΑ): 25 μόρια 

	· Βραχυχρόνια ανεργία αιτούντος (έως 12 μήνες, με βεβαίωση ΔΥΠΑ): 15 μόρια 

	· Ύπαρξη και δεύτερου ανέργου στο νοικοκυριό (σύζυγος ή προστατευόμενο μέλος): +15 μόρια 


4. Θέματα Υγείας / Αναπηρία
	· Αιτών ή μέλος του νοικοκυριού με αναπηρία 67% και άνω (βάσει απόφασης ΚΕΠΑ): 30 μόρια 

	· Αιτών ή μέλος του νοικοκυριού με αναπηρία 50% έως 66% (βάσει απόφασης ΚΕΠΑ): 15 μόρια


ΚΕΦΑΛΑΙΟ Δ΄: ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ
Για την εξέταση της αίτησης, ο αιτών υποχρεούται να προσκομίσει τα ακόλουθα έγγραφα: 
1. Αστυνομική Ταυτότητα ή Διαβατήριο και Άδεια Διαμονής σε ισχύ. 
2. Πράξη Διοικητικού Προσδιορισμού Φόρου (Εκκαθαριστικό Σημείωμα) του τελευταίου φορολογικού έτους (2025)για όλα τα ενήλικα μέλη. 
3. Έντυπο Ε1 (Δήλωση Φορολογίας Εισοδήματος) του τελευταίου έτους. 
4. Έντυπο Ε9 και Πράξη Διοικητικού Προσδιορισμού ΕΝΦΙΑ του τελευταίου έτους(2025) για όλα τα ενήλικα μέλη. 
5. Για την απόδειξη των Κοινωνικών Κριτηρίων (κατά περίπτωση): 
· Για ανέργους: Ψηφιακή Βεβαίωση Ανεργίας από τη ΔΥΠΑ. 
· Για ενοικιαστές: Ηλεκτρονικό Μισθωτήριο Συμβόλαιο σε ισχύ (AADE). 
· Για φοιτητές: Βεβαίωση Σπουδών από τη γραμματεία της Σχολής. 
· Για ΑμεΑ: Ισχύουσα Γνωμάτευση της Υγειονομικής Επιτροπής ΚΕΠΑ. 
· Για διαζευγμένους: Δικαστική απόφαση ή επικυρωμένο ιδιωτικό συμφωνητικό ανάθεσης της επιμέλειας. 
